Մեր կազմակերպությունը դասընթացներ է անցկացնում դպրոցնում և բուհերում` նպատակ ունեալով ջրի ամենօրյա գործածությունը դարձնել ավելի խնայող: Բայց միայն կենցաղային խնայողությունը բավական չէ: Պետք է նախ լինի պետական հոգածություն: Մեր ջրերն աղտոտվում են մեծ ծավալով. ամսական հազարավոր տոննաներով կեղտաջուր ենք թափում` օգտագործումից դուրս բերելով նույնքան մաքուր ջուր: Պետք է արդեն արմատավորել այն գաղափարը, որ կեղտաջուրը արժեքավոր ռեսուրս է, որ պետք է կառուցվեն կեղտաջրերի մաքրման կայաններ, և այդ ջուրը մաքրվի ու վերաօգտագործվի ոռոգման ու կենցաղային նպատակներով: Ժամանակն է, որ մեր կառավարությունը մշակի կեղտաջրերի մաքրման նոր ստանդարտներ ու մոտեցումներ: Այսօր ամբողջ աշխարհում ընդունված է կեղտաջուրը մաքրել այնքան, որքան պահանջում են ջրի որակի չափանիշները վերաօգտագործման համար՝ համապատասխանաբար գյուղատնտեսությունում, արդյունաբերությունում և այլն»: